Lalla n teslatin: d asefru (31) asebtar 59, akken i nwala yakkan tislit tesɛa azal meqqren di tmetti tumzabt, dagi ad d-naf amedyaz yettmenni-as lferḥ d lehna ara idumen, igellam-itt-id belli d nettat i d-asirem, daɣ azal-is yuli ɣef tizziwin-is ur nezwij ara neɣ tislatin nniḍen am nettat; yettweṣṣi-tt ad tḥader axxam-is d urgaz-is d yemɣaren-is, daɣ ur tsel ara i lehdur n tlawin yettawin di lehdur gar yexxamen d medden d tid yessaɣayen timest gar inejwajen, yettweṣṣi-tt ad teḍfer abrid n yemma-s d jida-s d ubrid n ddin.